Ροντ Έβανς

Ο Ροντ Έβανς (αγγλ. Rod Evans) είναι Άγγλος τραγουδιστής, γεννημένος στις 19 Ιανουαρίου του 1947 στο Μπέρκσαϊρ.

Βιογραφία
Ξεκίνησε να τραγουδάει σε ηλικία 17 ετών, ενώ ταυτόχρονα ασχολήθηκε για λίγο και με το μόντελινγκ. Το πρώτο του συγκρότημα ήταν οι Horizons, στους οποίους εντάχθηκε το 1965 και περιόδευσε μαζί τους στην Αγγλία και τη Γερμανία. Το επόμενο έτος, ξεκίνησε τη συνεργασία του με τους M.I. Five, συγκρότημα στο οποίο έπαιζε και ο μετέπειτα ντράμερ των Deep Purple, Ίαν Πέις. Οι M.I. Five κυκλοφόρησαν ένα σινγκλ με τίτλο "You'll Never Stop Me Loving You", πριν μετονομαστούν σε The Maze.M.I.5* Feat. Ian Paice & Rod Evans – You'll Never Stop Me Loving You Παρέμεινε στους The Maze ως το 1968 και μαζί τους κυκλοφόρησε τέσσερα σινγκλ.Ian Paice and Rod Evans - pre Deep Purple - Deep-Purple.net

Τον Μάρτιο του 1968 εντάχθηκε στο συγκρότημα Roundabout, οι οποίοι μετά από μία σύντομη περιοδεία στα Σκανδιναβικά κράτη μετονομάστηκαν σε Deep Purple. Στους Deep Purple, ο Έβανς παρέμεινε ως τον Ιούλιο του 1969 όταν και αντικαταστάθηκε από τον Ίαν Γκίλαν. Μαζί τους, κυκλοφόρησε τους δίσκους "Shades of Deep Purple", "The Book of Taliesyn" και "Deep Purple", και γνώρισε επιτυχία με τα σινγκλ "Hush" και "Kentucky Woman".Deep Purple Mark 1 History - Deep-Purple.net

Μετά την αποχώρηση του από τους Deep Purple, ο Έβανς παρακολούθησε μαθήματα σε σχολή ιατρικής στις Ηνωμένες Πολιτείες. Η επόμενη του μουσική ενασχόληση ήταν με το συγκρότημα Captain Beyond, το οποίο σχημάτισε μαζί με τον ντράμερ του Τζόνι Γουίντερ, Μπόμπι Κάλντγουελ, τον μπασίστα των Iron Butterfly, Λι Ντόρμαν και τον κιθαρίστα Λάρι Ράινχαρτ. Με τους Captain Beyond κυκλοφόρησε δύο στούντιο δίσκους, το "Captain Beyond" (1972, # 134 στα αμερικανικά τσαρτ) και το "Sufficiently Breathless" (1973, # 90).Rod Evans. Captain Beyond History - Deep-Purple.net

Στο διάστημα 1974 και 1975, ο Έβανς αποχώρησε από τους Captain Beyond. Σταμάτησε να ασχολείται με τη μουσική για αρκετά χρόνια και δούλεψε ως γιατρός αναπνευστικών νοσημάτων, σε νοσοκομείο των δυτικών Ηνωμένων Πολιτειών μέχρι το 1980. Εκείνη τη χρονιά αποφάσισε να σχηματίσει ένα συγκρότημα με την ονομασία "Deep Purple", αφού το συγκρότημα που είχε το όνομα αυτό διαλύθηκε το 1976. Το συγκρότημα του Έβανς, έκανε μερικές συναυλίες στην Αμερική οι οποίες έλαβαν ιδιαίτερα αρνητικές κριτικές και οι μάνατζερ των "ορίτζιναλ" Deep Purple μήνυσαν τον Έβανς, δίκη στην οποία ο Έβανς έχασε. Αναγκάστηκε να πληρώσει αποζημιώσεις του ύψους των 672.000 δολαρίων και έχασε τα δικαιώματα του από τους τρεις δίσκους που είχε ηχογραφήσει με το συγκρότημα.Bogus Deep Purple - The Highway Star

Μετά το 1980, ο Ροντ Έβανς δεν ασχολήθηκε με τη μουσική επαγγελματικά, αλλά εργάστηκε σαν γιατρός σε νοσοκομεία των Ηνωμένων Πολιτειών.Blowin' Wind with Captain Beyond's Bobby Caldwell

Δισκογραφία
The M.I. Five
 You'll Never Stop Me Loving You, (σινγκλ, Μεγάλη Βρετανία, 1966)

The Maze
 Hello Stranger, (σινγκλ, Μεγάλη Βρετανία, 1966)
 Aria Del Sud, (σινγκλ, Ιταλία, 1967)
 The Maze, (EP σινγκλ, Γαλλία, 1967)
 Catteri, Catteri, (σινγκλ, Μεγάλη Βρετανία, 1967)

Deep Purple
 Shades of Deep Purple, (άλμπουμ, παγκοσμίως, 1968)
 The Book of Taliesyn, (άλμπουμ, παγκοσμίως, 1968)
 Deep Purple, (άλμπουμ, παγκοσμίως, 1969)
 Hush, (σινγκλ, παγκοσμίως, 1968)
 Kentucky Woman, (σινγκλ, παγκοσμίως, 1968)
 River Deep – Mountain High, (σινγκλ, παγκοσμίως, 1969)
 Emmaretta, (σινγκλ, παγκοσμίως, 1968)
 Purple Passages, (άλμπουμ, Αμερική και Ιαπωνία, 1972)
 Inglewood - Live in California, (άλμπουμ, παγκοσμίως, 2002)

Captain Beyond
 Captain Beyond, (άλμπουμ, παγκοσμίως, 1972)
 Sufficiently Breathless, (άλμπουμ, παγκοσμίως, 1973)
 Far Beyond a Distant Sun – Live Arlington, Texas'' (άλμπουμ, παγκοσμίως, 2002)

Παραπομπές

Πηγές
 Rod Evans - Deep-Purple.net
 Rod Evans discography - The Highway Star
 Rod Evans | Biography & History | AllMusic
 Captain Beyond | Biography & History | AllMusic

Κατηγορία:Βρετανοί τραγουδιστές
Κατηγορία:Ροκ μουσικοί
Κατηγορία:Άγγλοι μουσικοί
Κατηγορία:Μέλη των Deep Purple